CELEX: 32019R1129
Language: lt
Date: 2019-07-02 00:00:00
Title: 2019 m. liepos 2 d. Komisijos įgyvendinimo reglamentas (ES) 2019/1129, kuriuo iš dalies keičiamas Įgyvendinimo reglamentas (ES) Nr. 79/2012, kuriuo nustatomos išsamios Tarybos reglamento (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje tam tikrų nuostatų įgyvendinimo taisyklės

3.7.2019   
               
               
                  LT
               
               
                  Europos Sąjungos oficialusis leidinys
               
               
                  L 179/1
               
            
         KOMISIJOS ĮGYVENDINIMO REGLAMENTAS (ES) 2019/1129
         2019 m. liepos 2 d.
         kuriuo iš dalies keičiamas Įgyvendinimo reglamentas (ES) Nr. 79/2012, kuriuo nustatomos išsamios Tarybos reglamento (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje tam tikrų nuostatų įgyvendinimo taisyklės
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2010 m. spalio 7 d. Tarybos reglamentą (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje (1), ypač į jo 17 straipsnio 2 ir 3 dalis, 21 straipsnio 3 dalį ir 21a straipsnio 3 dalį,
         kadangi:
         
                     (1)
                  
                  
                     pagal Reglamento (ES) Nr. 904/2010 17 straipsnio 1 dalies f punktą ir 21 straipsnio 2a dalį reikalaujama, kad valstybės narės saugotų informaciją apie importuojamas prekes, kurioms netaikomas PVM, kurią jos renka pagal Tarybos direktyvos 2006/112/EB (2) 143 straipsnio 2 dalį, ir suteiktų kitoms valstybėms narėms automatinę prieigą prie tos informacijos, siekdamos padėti joms nustatyti PVM atskaitomybės neatitikimus ir galimus sukčiavimo PVM atvejus;
                  
               
                     (2)
                  
                  
                     informaciją apie tokias importuojamas prekes, kurioms netaikomas PVM, nacionalinės muitinės jau renka pagal Europos Parlamento ir Tarybos reglamentą (ES) Nr. 952/2013 (3) ir perduoda ją Komisijai naudodamosi Komisijos įgyvendinimo reglamento (ES) 2015/2447 (4) 56 straipsnio 1 dalyje nurodyta elektronine sistema. Pagal Reglamento (ES) Nr. 904/2010 17 straipsnio 1 dalies f punktą ir 21 straipsnio 2a dalį reikalaujamas informacijos apie importuojamas prekes, kurioms netaikomas PVM, saugojimas ir prieiga prie tos informacijos veiksmingumo sumetimais turėtų būti vykdomi naudojantis ta pačia elektronine sistema. Siekiant užtikrinti vienodą tų Reglamento (ES) Nr. 904/2010 straipsnių taikymą, būtina nurodyti pagal Reglamentą (ES) Nr. 952/2013 renkamos muitinės informacijos duomenų elementus, kurie atitinka Reglamento (ES) Nr. 904/2010 17 straipsnio 1 dalies f punkte nurodytą informaciją;
                  
               
                     (3)
                  
                  
                     Reglamento (ES) Nr. 904/2010 17 straipsnio 1 dalies f punkte nurodytos informacijos automatinės užklausos techniniai duomenys turėtų būti tokie, kad nacionaliniams mokesčių administratoriams ir „Eurofisc“ ryšių palaikymo pareigūnams būtų užtikrinama automatinė prieiga prie Įgyvendinimo reglamento (ES) 2015/2447 56 straipsnio 1 dalyje nurodytos elektroninės sistemos;
                  
               
                     (4)
                  
                  
                     pagal Reglamento (ES) Nr. 904/2010 21a straipsnį „Eurofisc“ ryšių palaikymo pareigūnams suteikiama automatinė prieiga prie tam tikros transporto priemonių registracijos informacijos. Automatinė tokios informacijos užklausa turėtų būti vykdoma naudojantis specialiai to reglamento 21a straipsnio įgyvendinimo tikslais sukurta Europos transporto priemonių ir vairuotojo pažymėjimų informacinės sistemos (EUCARIS) versija. Kiek tai susiję su PVM, „Eurofisc“ ryšių palaikymo pareigūnai turėtų turėti galimybę prašyti tikslių identifikavimo duomenų, susijusių su transporto priemonėmis ir jų savininkais bei valdytojais. Tuo tikslu turėtų būti įvardyti duomenys ir priemonės, kuriomis tie duomenys bus gaunami iš sistemos. Be to, būtina nustatyti sistemos prieinamumo ir patikimumo reikalavimus, mainų apsaugojimo būdus ir ryšių tinklą, kuriuo bus naudojamasi;
                  
               
                     (5)
                  
                  
                     dėl prieigos prie transporto priemonių registracijos duomenų gaunamus prašymus, kurie teikiami PVM tikslais, nacionaliniu lygmeniu paprastai tvarkys kiekvienos valstybės narės nacionalinės transporto priemonių registravimo institucijos. Tačiau valstybės narės turėtų turėti galimybę savo nuožiūra nuspręsti šią pareigą pavesti kitai institucijai, jei taip pageidautų. Valstybės narės turėtų turėti galimybę savo nuožiūra nuspręsti ir tai, ar siunčiamų prašymų tvarkymą pavesti savo nacionalinėms transporto priemonių registravimo institucijoms ar kitai institucijai, pvz., mokesčių administratoriams;
                  
               
                     (6)
                  
                  
                     Reglamento (ES) Nr. 904/2010 21 straipsnio 2 dalies e punkte bei 2a dalies d punkte ir 21a straipsnio 2 dalyje nustatytos prieigos prie tam tikros informacijos suteikimo sąlygos. Siekiant įgyvendinti tas sąlygas, turėtų būti reikalaujama, kad valstybės narės kiekvienam savo „Eurofisc“ ryšių palaikymo pareigūnui suteiktų unikalų asmeninį naudotojo identifikacinį kodą ir parengtų tų asmeninių naudotojo identifikacinių kodų sąrašą, kuris būtų prieinamas kitoms valstybėms narėms ir Komisijai. Valstybės narės taip pat turėtų užtikrinti, kad kiekviename jų „Eurofisc“ ryšių palaikymo pareigūnų siunčiamame automatiniame informacijos prašyme būtų nurodomas „Eurofisc“ ryšių palaikymo pareigūno unikalus asmeninis naudotojo identifikacinis kodas;
                  
               
                     (7)
                  
                  
                     remiantis Tarybos reglamento (ES) 2018/1541 (5) 3 straipsniu, Reglamento (ES) Nr. 904/2010 17 straipsnio 1 dalies f punktas, 21 straipsnio 2a dalis ir 21a straipsnis turi būti taikomi nuo 2020 m. sausio 1 d. Todėl šiame reglamente numatytos priemonės taip pat turėtų būti taikomos nuo 2020 m. sausio 1 d.;
                  
               
                     (8)
                  
                  
                     šiame reglamente nustatytos priemonės atitinka Administracinio bendradarbiavimo nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Komisijos įgyvendinimo reglamentas (ES) Nr. 79/2012 (6) iš dalies keičiamas taip:
            
                        1)
                     
                     
                        1 straipsnis pakeičiamas taip:
                        
                           „1 straipsnis
                           Dalykas
                           Šiuo reglamentu nustatomos Reglamento (ES) Nr. 904/2010 14 straipsnio, 17 straipsnio 1 dalies f punkto, 21 straipsnio 2 dalies e punkto, 21 straipsnio 2a dalies d punkto, 21a straipsnio 1 ir 2 dalių, 32, 48, 49 straipsnių ir 51 straipsnio 1 dalies išsamios taikymo taisyklės.“;
                        
                     
                  
                        2)
                     
                     
                        įterpiami šie straipsniai:
                        
                           „5a straipsnis
                           Keitimasis muitinės informacija
                           
                              1.   Reglamento (ES) Nr. 904/2010 17 straipsnio 1 dalies f punkte nurodytas informacijos saugojimas ir kompetentingų institucijų automatinė prieiga prie tos informacijos vykdomi naudojantis Komisijos įgyvendinimo reglamento (ES) 2015/2447 (*1) 56 straipsnio 1 dalyje nurodyta elektronine sistema.
                           
                           
                              2.   Automatinė prieiga pagal Reglamento (ES) Nr. 904/2010 21 straipsnio 2a dalį suteikiama muitinės deklaracijos prekės rūšies lygmeniu, kaip nustatyta Komisijos deleguotojo reglamento (ES) 2015/2446 (*2) B priedo I antraštinės dalies 2 skyriaus 3 skirsnyje ir 3 skyriaus 1 skirsnio H1 stulpelyje.
                           
                           
                              3.   Kiekviena prekės rūšis identifikuojama pagal toliau išvardytą informaciją, kaip reikalaujama pagal Įgyvendinimo reglamento (ES) 2015/2447 226 straipsnį:
                              
                                          a)
                                       
                                       
                                          pagrindinį registracijos numerį ir
                                       
                                    
                                          b)
                                       
                                       
                                          muitinės deklaracijos priėmimo datą.
                                       
                                    
                           
                              4.   Šio reglamento VII priede nustatyta, kokia Reglamento (ES) Nr. 904/2010 17 straipsnio 1 dalies f punkte nurodyta konkreti informacija atitinka tam tikrus muitinės sistemos duomenų elementus, nurodytus Įgyvendinimo reglamento (ES) 2015/2447 B priede.
                           
                        
                        
                           5b straipsnis
                           Keitimasis transporto priemonių registracijos informacija
                           
                              1.   Reglamento (ES) Nr. 904/2010 21a straipsnio 1 dalyje nurodyta informacijos (transporto priemonių registracijos duomenų) automatinė užklausa vykdoma naudojantis specialiai to reglamento 21a straipsnio įgyvendinimo tikslais sukurta Europos transporto priemonių ir vairuotojo pažymėjimų informacinės sistemos (EUCARIS) taikomosios programinės įrangos versija ir iš dalies pakeistomis tos programinės įrangos versijomis.
                              Automatinė transporto priemonių registracijos duomenų užklausa vykdoma decentralizuotai.
                              Transporto priemonių registracijos duomenys, kuriais keičiamasi per EUCARIS sistemą, perduodami užšifruoti.
                              Speciali taikomosios programinės įrangos versija, EUCARIS tinklo paslaugoms teikti paskirtos šalies sukurta transporto priemonių registracijos duomenų automatinei užklausai vykdyti Reglamento (ES) Nr. 904/2010 21a straipsnio įgyvendinimo tikslais, veikia atskirai nuo kitų EUCARIS prieinamų tos programinės įrangos versijų. Automatinės užklausos vykdomos laikantis Tarybos sprendimo 2008/616/TVR (*3) priedo 3 skyriaus 2 ir 3 punktuose nustatytų reikalavimų, susijusių su keitimosi duomenimis duomenų saugumu ir techninėmis sąlygomis. Transporto priemonių registracijos duomenų elementai, kuriais turi būti keičiamasi, ir užklausos, kurią leidžiama teikti, rūšys nustatytos šio reglamento VIII priede.
                           
                           
                              2.   Automatinė prieiga prie transporto priemonių registracijos duomenų suteikiama naudojantis Telematikos paslaugų tarp Europos administracijų (TESTA) ryšių tinklu ir paskesniais jo patobulinimais.
                           
                           
                              3.   Valstybės narės imasi visų būtinų priemonių užtikrinti, kad transporto priemonių registracijos duomenų automatines užklausas būtų galima teikti ir automatinę prieigą prie transporto priemonių registracijos duomenų būtų galima gauti 24 valandas per parą, septynias dienas per savaitę. Techninio gedimo atveju valstybių narių nacionalinės ryšių palaikymo institucijos nedelsdamos informuoja viena kitą, jei būtina, pasitelkdamos EUCARIS tinklo paslaugoms teikti paskirtą šalį. Automatinis keitimasis duomenimis turi būti atkuriamas kuo greičiau.
                           
                           
                              4.   Kiekviena valstybė narė paskiria vieną nacionalinę instituciją nacionaline ryšių palaikymo institucija, kuri toje valstybėje narėje būtų atsakinga už gaunamų prašymų PVM tikslais pateikti transporto priemonių registracijos duomenis, kaip nurodyta Reglamento (ES) Nr. 904/2010 21a straipsnyje, tvarkymą, ir dar vieną nacionalinę instituciją, kuri būtų už siunčiamų prašymų tvarkymą. Už abiejų rūšių prašymų tvarkymą gali būti atsakinga ta pati institucija. Valstybė narė apie tai praneša kitoms valstybėms narėms ir Komisijai.
                           
                        
                        
                           5c straipsnis
                           „Eurofisc“ ryšių palaikymo pareigūnų, kurie naudojasi prieiga prie muitinių sukauptos informacijos, sumuojančiųjų ataskaitų, renkamų pagal Direktyvos 2006/112/EB IX antraštinės dalies 6 skyrių, ir transporto priemonių registracijos duomenų, identifikavimas
                           Kad valstybė narė galėtų identifikuoti „Eurofisc“ ryšių palaikymo pareigūną, kuris naudojasi prieiga prie tos valstybės narės pateiktos informacijos pagal Reglamento (ES) Nr. 904/2010 21 straipsnio 2 dalies e punkte, 2a dalies d punkte ar 21a straipsnio 2 dalyje nustatytas sąlygas, būtina laikytis tokios tvarkos:
                           
                                       a)
                                    
                                    
                                       kiekviena valstybė narė suteikia kiekvienam savo „Eurofisc“ ryšių palaikymo pareigūnui unikalų asmeninį naudotojo identifikacinį kodą;
                                    
                                 
                                       b)
                                    
                                    
                                       kiekviena valstybė narė parengia ir nedelsdama atnaujina sąrašą, kuriame nurodytas kiekvieno jos „Eurofisc“ ryšių palaikymo pareigūno vardas, pavardė ir unikalus asmeninis naudotojo identifikacinis kodas, ir suteikia galimybę su atnaujintu sąrašu susipažinti kitoms valstybėms narėms ir Komisijai;
                                    
                                 
                                       c)
                                    
                                    
                                       kiekviena valstybė narė užtikrina, kad kiekvienoje jos teikiamoje informacijos automatinėje užklausoje, nurodytoje Reglamento (ES) Nr. 904/2010 21 straipsnio 2 dalies e punkte, 2a dalies d punkte ar 21a straipsnio 1 dalyje, būtų nurodomas „Eurofisc“ ryšių palaikymo pareigūno, kuris naudojasi prieiga prie tos informacijos, unikalus asmeninis naudotojo identifikacinis kodas.
                                    
                                 
                        
                           (*1)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558)."
                        
                        
                           (*2)  2015 m. liepos 28 d. Komisijos deleguotasis reglamentas (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos (OL L 343, 2015 12 29, p. 1)."
                        
                        
                           (*3)  2008 m. birželio 23 d. Tarybos sprendimas 2008/616/TVR dėl Sprendimo 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje, įgyvendinimo (OL L 210, 2008 8 6, p. 12).“;"
                        
                     
                  
                        3)
                     
                     
                        prieduose įterpiami šio reglamento priede pateikti priedai.
                     
                  
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. liepos 2 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 268, 2010 10 12, p. 1.
         
         
            (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).
         
            (3)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).
         
            (4)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).
         
            (5)  2018 m. spalio 2 d. Tarybos reglamentas (ES) 2018/1541, kuriuo iš dalies keičiamos reglamentų (ES) Nr. 904/2010 ir (ES) 2017/2454 nuostatos dėl administracinio bendradarbiavimo pridėtinės vertės mokesčio srityje stiprinimo priemonių (OL L 259, 2018 10 16, p. 1).
         
            (6)  2012 m. sausio 31 d. Komisijos įgyvendinimo reglamentas (ES) Nr. 79/2012, kuriuo nustatomos išsamios Tarybos reglamento (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje tam tikrų nuostatų įgyvendinimo taisyklės (OL L 29, 2012 2 1, p. 13).
      
      
         
            PRIEDAS
            
               
                  
                     „VII PRIEDAS
                     
                        Muitinės informacijos saugojimui ir automatinei prieigai prie tokios informacijos skirtas bendrasis duomenų rinkinys ir techniniai duomenys
                     
                     Lentelėje nurodoma, kokia Reglamento (ES) Nr. 904/2010 17 straipsnio 1 dalies f punkte nurodyta konkreti informacija atitinka konkrečius duomenų elementus, kuriais keičiamasi naudojantis Įgyvendinimo reglamento (ES) 2015/2447 56 straipsnio 1 dalyje nurodyta elektronine sistema.
                     
                                 Reglamento (ES) Nr. 904/2010 17 straipsnio 1 dalies f punkte nurodyta informacija
                              
                              
                                 Įgyvendinimo reglamente (ES) 2015/2447 nurodytas duomenų elemento eilės numeris
                              
                              
                                 Įgyvendinimo reglamente (ES) 2015/2447 nurodytas duomenų elemento pavadinimas ir papildoma informacija
                              
                           
                                 Importuotojo PVM mokėtojo kodas, suteiktas importo šalyje
                              
                              
                                 3/40 FR1
                              
                              
                                 Papildomų fiskalinių nuorodų identifikacinis numeris (asmuo: importuotojas)
                              
                           
                                 Importuotojo fiskalinio agento PVM mokėtojo kodas, suteiktas importo šalyje
                              
                              
                                 3/40 FR3
                              
                              
                                 Papildomų fiskalinių nuorodų identifikacinis numeris (asmuo: fiskalinis agentas)
                              
                           
                                 Kliento PVM mokėtojo kodas, suteiktas kitoje valstybėje narėje
                              
                              
                                 3/40 FR2
                              
                              
                                 Papildomų fiskalinių nuorodų identifikacinis numeris (asmuo: klientas)
                              
                           
                                 Kilmės šalis
                              
                              
                                 5/15 arba 5/16
                              
                              
                                 Kilmės šalis arba lengvatinės kilmės šalis
                              
                           
                                 Paskirties šalis
                              
                              
                                 5/8
                              
                              
                                 Paskirties šalis
                              
                           
                                 Prekės kodas
                              
                              
                                 6/14
                              
                              
                                 Prekės kodas – Kombinuotosios nomenklatūros kodas
                              
                           
                                 Bendra suma
                              
                              
                                 4/4 B00
                              
                              
                                 Mokesčio bazė (*1)
                                 
                              
                           
                                 Vieneto kaina
                              
                              
                                 8/6
                              
                              
                                 Statistinė vertė
                              
                           
                                 Grynasis svoris
                              
                              
                                 6/1
                              
                              
                                 Neto masė (kg)
                              
                           Įgyvendinimo reglamento (ES) 2015/2447 56 straipsnio 1 dalyje nurodytoje elektroninėje sistemoje saugoma informacija nurodoma eurais. Valstybės narės valiutos ir euro valiutos kursas sistemoje nurodomas automatiškai.
                  
               
               
                  
                     VIII PRIEDAS
                     
                        Automatinei transporto priemonių registracijos duomenų užklausai skirtas bendrasis duomenų rinkinys ir techniniai duomenys
                     
                     1.   PRIEVOLĖ
                     Kiekvienas pagal šio priedo 4 skirsnį pranešamas duomenų elementas turi būti perduotas, jei informacija yra valstybės narės nacionaliniame transporto priemonių registre.
                     2.   TRANSPORTO PRIEMONĖS/SAVININKO/VALDYTOJO PAIEŠKA
                     Transporto priemonės registracijos duomenų paieška gali būti vykdoma penkiais būdais:
                     
                                 1)
                              
                              
                                 pagal važiuoklės numerį (VIN), ataskaitinę datą ir laiką (neprivaloma);
                              
                           
                                 2)
                              
                              
                                 pagal transporto priemonės registracijos pažymėjimo numerį, transporto priemonės važiuoklės numerį (VIN) (neprivaloma), ataskaitinę datą ir laiką (neprivaloma);
                              
                           
                                 3)
                              
                              
                                 pagal transporto priemonės valdytoją, gimimo datą (neprivaloma), ataskaitinę datą ir laiką (neprivaloma);
                              
                           
                                 4)
                              
                              
                                 pagal transporto priemonės savininką, gimimo datą (neprivaloma), ataskaitinę datą ir laiką (neprivaloma);
                              
                           
                                 5)
                              
                              
                                 pagal transporto priemonės valdytojo/savininko PVM mokėtojo kodą, ataskaitinę datą ir laiką (neprivaloma).
                              
                           Nepažeisdamos šio priedo 1 skirsnyje nustatytos prievolės, valstybės narės gali nuspręsti leisti naudotis ne visais tais galimais paieškos būdais, jeigu, siunčiamų prašymų atveju, jos mano, kad vienas ar keli tų būdų neatitinka jų „Eurofisc“ ryšių palaikymo pareigūnų poreikių, arba jeigu, gaunamų prašymų atveju, tos valstybės narės nacionaliniame transporto priemonių registre prašomos informacijos nėra.
                     3.   UŽKLAUSŲ RŪŠYS
                     Remiantis šio priedo 4 skirsnyje nurodytu duomenų rinkiniu ir 2 skirsnyje nurodytais paieškos būdais, galima teikti septynių rūšių užklausas:
                     
                                 1)
                              
                              
                                 Transporto priemonės savininko/valdytojo paieška
                                 Pagal šalies kodą ir transporto priemonės registracijos pažymėjimo numerį arba transporto priemonės važiuoklės numerį (VIN) ir ataskaitinę datą/laiką ieškoma ribotos apimties informacijos apie transporto priemonę ir transporto priemonės savininką ir (arba) valdytoją. Jeigu paieška vykdoma pagal transporto priemonės važiuoklės numerį, prašymą galima nusiųsti kelioms ar visoms susijusioms šalims.
                              
                           
                                 2)
                              
                              
                                 Išplėstinė transporto priemonės savininko/valdytojo paieška
                                 Pagal šalies kodą ir transporto priemonės registracijos pažymėjimo numerį arba transporto priemonės važiuoklės numerį (VIN) ir ataskaitinę datą/laiką ieškoma išsamesnių transporto priemonės techninių duomenų, registracijos duomenų ir duomenų apie transporto priemonės savininką ir valdytoją. Jeigu paieška vykdoma pagal VIN, prašymą galima nusiųsti kelioms ar visoms susijusioms šalims.
                              
                           
                                 3)
                              
                              
                                 Transporto priemonės savininko/valdytojo istorijos paieška
                                 Nurodžius transporto priemonės važiuoklės numerį (VIN) ir nenurodžius ataskaitinės datos/laiko ieškoma visų ankstesnių transporto priemonės savininkų/valdytojų visose šalyse, kuriose transporto priemonė buvo anksčiau registruota, sąrašo. Prašymą galima nusiųsti kelioms ar visoms susijusioms šalims.
                              
                           
                                 4)
                              
                              
                                 Transporto priemonių paieška pagal savininką/valdytoją
                                 Pagal savininko/valdytojo vardą, pavardę, gimimo datą (neprivaloma) arba identifikavimo numerį (neprivaloma) arba pagal įmonės registravimo pavadinimą ieškoma visų transporto priemonių, registruotų tam tikro fizinio arba juridinio asmens vardu, ribotos apimties identifikavimo duomenų.
                              
                           
                                 5)
                              
                              
                                 Transporto priemonės paieška pagal PVM kodą
                                 Pagal PVM mokėtojo kodą ieškoma visų transporto priemonių, registruotų tam tikro fizinio arba juridinio asmens vardu, ribotos apimties identifikavimo duomenų.
                              
                           
                                 6)
                              
                              
                                 Pirmiau minėtų 1, 2, 3, 4 ir 5 užklausų duomenų rinkmena, kurią sudaro keletas bylų. Rinkmena bus visuomet siunčiama vienai konkrečiai šaliai.
                              
                           
                                 7)
                              
                              
                                 Paieškos, kuriai atlikti buvo nurodyti keli transporto priemonės važiuoklės numeriai (VIN) ir kurią atlikus nustatyta atitiktis/atitikties nenustatyta, rezultatai siunčiami kelioms šalims. Prašymą pateikusiai valstybei narei skirtame atsakyme bus pateikiama keletas lentelių (po lentelę pagal atsiliepusią valstybę narę), kuriose bus nurodoma, kurie VIN rasti/nerasti. Šia funkcija bus galima naudotis tik pasirinkus rinkmenos paieškos būdą.
                              
                           Paprastai užklausai atlikti naudojama faktinė data ir laikas, bet paiešką galima atlikti naudojant ankstesnę ataskaitinę datą ir laiką. Jei užklausa atliekama naudojant ankstesnę ataskaitinę datą ir laiką, o konkrečios valstybės narės registre nėra istorinės informacijos, nes tokia informacija iš viso neužregistruota, pateikiama einamoji informacija su nuoroda, kad tai yra einamoji informacija.
                     Nepažeisdamos šio priedo 1 skirsnyje nustatytos prievolės, valstybės narės gali nuspręsti leisti naudotis ne visais tais galimais paieškos būdais, jeigu, siunčiamų prašymų atveju, jos mano, kad vienas ar keli tų būdų neatitinka jų „Eurofisc“ ryšių palaikymo pareigūnų poreikių, arba jeigu, gaunamų prašymų atveju, tos valstybės narės nacionaliniame transporto priemonių registre prašomos informacijos nėra.
                     4.   DUOMENŲ RINKINYS
                     
                                 Su transporto priemonės valdytoju susiję duomenys
                              
                           
                                 Registracijos liudijimo turėtojo pavardė (įmonės pavadinimas)
                              
                              
                                 Vardui, intarpams, titulams ir kt. nurodyti bus skirti atskiri laukeliai, pavardė (pavadinimas) bus įrašoma spausdintinėmis raidėmis.
                              
                           
                                 Vardas
                              
                              
                                 Vardui (-ams) ir inicialams nurodyti bus skirti atskiri laukeliai, pavardė (pavadinimas) bus įrašoma spausdintinėmis raidėmis.
                              
                           
                                 Adresas
                              
                              
                                 Gatvės pavadinimui, namo ir priestato numeriui, pašto indeksui, gyvenamajai vietai, gyvenamajai šaliai ir kt. nurodyti bus skirti atskiri laukeliai, adresas bus įrašomas spausdintinėmis raidėmis.
                              
                           
                                 Gimimo data
                              
                              
                                  
                              
                           
                                 Juridinis asmuo
                              
                              
                                 Individualus, asociacija, bendrovė, įmonė ir kt.
                              
                           
                                 Identifikavimo numeris
                              
                              
                                 Identifikavimo numeris, pagal kurį nustatoma asmens ar bendrovės tapatybė
                              
                           
                                 Identifikavimo numerio rūšis
                              
                              
                                 Identifikavimo numerio rūšis (pvz., paso numeris)
                              
                           
                                 PVM mokėtojo kodas
                              
                              
                                  
                              
                           
                                 Valdymo pradžios data
                              
                              
                                 Automobilio valdymo pradžios data. Paprastai tai ta pati data, kuri nurodyta transporto priemonės registracijos liudijimo I grafoje.
                              
                           
                                 Valdymo pabaigos data
                              
                              
                                 Automobilio valdymo pabaigos data
                              
                           
                                 Su transporto priemonės savininku susiję duomenys
                              
                           
                                 Savininko pavardė (bendrovės pavadinimas)
                              
                              
                                 Vardui, intarpams, titulams ir kt. nurodyti bus skirti atskiri laukeliai, pavardė (pavadinimas) bus įrašoma spausdintinėmis raidėmis.
                              
                           
                                 Vardas
                              
                              
                                 Vardui (-ams) ir inicialams nurodyti bus skirti atskiri laukeliai, pavardė (pavadinimas) bus įrašoma spausdintinėmis raidėmis.
                              
                           
                                 Adresas
                              
                              
                                 Gatvės pavadinimui, namo ir priestato numeriui, pašto indeksui, gyvenamajai vietai, gyvenamajai šaliai ir kt. nurodyti bus skirti atskiri laukeliai, adresas bus įrašomas spausdintinėmis raidėmis.
                              
                           
                                 Gimimo data
                              
                              
                                  
                              
                           
                                 Juridinis asmuo
                              
                              
                                 Individualus, asociacija, bendrovė, įmonė ir kt.
                              
                           
                                 Identifikavimo numeris
                              
                              
                                 Identifikavimo numeris, pagal kurį nustatoma asmens ar bendrovės tapatybė
                              
                           
                                 Identifikavimo numerio rūšis
                              
                              
                                 Identifikavimo numerio rūšis (pvz., paso numeris)
                              
                           
                                 PVM mokėtojo kodas
                              
                              
                                  
                              
                           
                                 Nuosavybės pradžios data
                              
                              
                                 Automobilio nuosavybės pradžios data. Paprastai tai ta pati data, kuri nurodyta transporto priemonės registracijos liudijimo I grafoje.
                              
                           
                                 Nuosavybės pabaigos data
                              
                              
                                 Automobilio nuosavybės pabaigos data
                              
                           
                                 Su transporto priemonėmis susiję duomenys
                              
                           
                                 Transporto priemonės registracijos pažymėjimo numeris
                              
                              
                                  
                              
                           
                                 Važiuoklės numeris/VIN
                              
                              
                                  
                              
                           
                                 Registracijos šalis
                              
                              
                                  
                              
                           
                                 Markė
                              
                              
                                 (D.1) Pvz., Ford, Opel, Renault ir kt.
                              
                           
                                 Komercinis transporto priemonės pavadinimas
                              
                              
                                 (D.3) Pvz., Focus, Astra, Megane
                                 
                              
                           
                                 Transporto priemonės rūšis/ES kategorijos kodas
                              
                              
                                 Pvz., mopedas, motociklas, automobilis ir kt.
                              
                           
                                 Spalva
                              
                              
                                  
                              
                           
                                 Rida
                              
                              
                                  
                              
                           
                                 Masė
                              
                              
                                 Pakrautos transporto priemonės masė
                              
                           
                                 Pirmosios registracijos data
                              
                              
                                 Transporto priemonės pirmosios registracijos kurioje nors pasaulio šalyje data
                              
                           
                                 Registracijos (einamosios) pradžios data
                              
                              
                                 Registracijos data, kuri nurodyta konkrečiame transporto priemonės registracijos liudijime
                              
                           
                                 Paskutinė registracijos data
                              
                              
                                 Paskutinė registracijos data, kuri nurodyta konkrečiame transporto priemonės registracijos liudijime. Gali būti, kad ši data nurodo dokumente nurodytą galiojimo laikotarpį, jeigu jis nėra neribotas (dokumente nurodytą H santrumpą).
                              
                           
                                 Būklė
                              
                              
                                 Atiduota į metalo laužą, pavogta, eksportuota ir kt.
                              
                           
                                 Būklės pradžios data
                              
                              
                                  
                              
                           
                                 Būklės pabaigos data
                              
                              
                                  
                              
                           
               “
            
               (*1)  Kai duomenų elementui Nr. 4/3 (Mokesčių apskaičiavimas – mokesčio bazė) įvedamas Sąjungos kodas B00.